Huistipes | Negester Klein-Kariba
Die leefstyl-landgoed word in vier fases ontwikkel en meer as 195 van die 395 eiendomme is reeds verkoop sedert die ontwikkeling in Oktober 2013 bekendgestel is. Hier is ŉ verskeidenheid voltitel-eiendomme (skouhuise en/of plot-en-planpakkette) en deeltitelwooneenhede (duet-eenhede) om van te kies.
Daar is tans ses standaardhuistipes met 15 verskillende plan-opsies om van te kies. Spesifieke huistipes is gekoppel aan spesifieke erwe. Klik op ’n huistipe en sien die verskillende opsies.
Voltitel-eiendomme: Die prys van die erwe begin by R454 500 en erfgroottes wissel van 250 m² tot 728 m² met A-erwe wat die kleinste is en D-erwe wat die grootste is. ’n Erf se prys sluit die goedgekeurde bouplanne, argiteksfooie en oordragskoste in (die munisipale fooi vir die indien van planne van ±R2 000 is uitgesluit). Huisgroottes wissel tussen ±114 m² en 250 m².
Deeltitel-eiendomme: Die prys van die deeltitel-duette met standaardafwerkings begin by R902 900. ŉ Eenheid is 77 m² groot (en sluit ŉ stoepie van 9 m² en motorafdak van 18 m² in). Behalwe vir oordragkoste, is geen BTW of munisipale indieningsfooie betaalbaar nie. Die duette is gerieflik in die leefstyl-landgoed geleë, naby die mediese sorgsentrum, hoofingang en beoogde klubhuis en sportfasiliteite.